Páll Nolsøe (føddur 1976)
Páll Nolsøe (føddur 26. oktober 1976 í Keypmannahavn, uppvaksin í Havn) er ein føroyskur rithøvundur. Hann er málsligur studentur úr Hoydølum frá 1996 og er útbúgvin cand.comm. í søgu og samskifti frá RUC í 2006 og arbeiðir í landsfyrisitingini í Havn. 

Í 2011 fekk hann starvsløn í 3 mánaðir úr Mentanargrunni Landsins. Í november 2013 gav Sprotin út hansara fyrstu skaldsøgu, sum var ein krimiskaldsøga við heitinum Brot. 

Hann er sonur hagfrøðingin og politikaran Axel H. Nolsøe og Lenu Nolsøe f. Jacobsen úr Klaksvík. Hann hevur tvær døtrar, føddar 2006 og 2008.

Útgivið 
 1996 - Babba (stuttsøga), Birting. 
 2007 - Eftir deyðan livir dygdin – søgan um Magnus Heinason (hoyrispæl), Kringvarp Føroya. 
 2007 - Magnus Heinason – søgan um eitt justitsmorð? (grein), Brot úr Føroya Søgu, Fróðskapur og Landsskjalasavnið 2007.
 2013 - Brot, krimiskaldsøga, Sprotin, 466 síður

Keldur 

Føroyskir rithøvundar
Føroyskir skaldsøguhøvundar
Føðingar í 1976